Downloaded from YTS.LT
Official YIFY movies site: YTS.LT
"Fets de terra i pedra.
El cor cobert de neu
i els ossos de gebre."
De les profunditats de les muntanyes, sorgiren els trols.
Durant molt de temps, els humans i els trols convisqueren
en una respectuosa pau i harmonia.
Però un nou ordre mundial
es començà a estendre per Europa.
A Noruega, un jove rei rebé la tasca de cristianitzar el país.
Sant Olau.
En la nova fe, no hi havia lloc per als vells habitants de la Terra.
Els feu deixar l'empara de la foscor de boscos i muntanyes,
i sortir a la llum del sol,
que els tornava pedra.
Brandant espasa i Bíblia,
Olau purgà el país de trols.
I, a mesura que es desfermava la massacre,
en els trols va créixer l'aversió a les santedats de la cristiandat.
L'era dels trols...
arribà a la fi.
No tingué gens de pietat,
exterminà sense miraments a adults i...
Crec que ja n'hi ha prou per avui, no?
Però, mama, el papa m'està explicant la "messacre" dels trols.
Massacre.
Però, papa,
per què era tan dolent, sant Olau?
Els trols hi eren primer!
Exacte.
Per què ningú va ajudar els trols? Jo els hauria ajudat.
Ben dit! Però no tenien ningú que els protegís dels prejudicis humans.
D'acord, surt d'aquí abans que t'enviï a passeig, Tidemann.
Continuarà.
- Bona nit, Menuda. - Bona nit, Gran.
"La massacre dels trols"?
Què vols, l'Askeladden i el concurs de menjar?
Amb el trol que s'esbudella i vísceres pertot?
Ei, estàs bé?
Estàs bé?
Tranquil. Estic bé.
Segur?
T'ho prometo.
Ei, mama?
Saps el conte del casament dels trols?
Eren allà dalt perquè l'Olau els havia perseguit?
Van morir per culpa seva?
Sí.
Vaja, és una possibilitat.
Sí.
Fora.
Un dia t'hi portarem, Nora.
Al Mur dels Trols.
- M'ho promets? - Sí.
T'ho prometo.
Però ara dorm.
No tinc son.
Em pots cantar?
Només una mica.
Quan la mare trol ha ficat al llit
els seus onze trols menuts
i de les cuetes els ha lligat,
canta una cançó dolça
als seus onze trols menuts
amb les paraules més boniques que sap.
Ho ai, ai, ai, ai bof.
Ho ai, ai, ai, ai bof, bof.
30 ANYS DESPRÉS
VALL DE STEINBUDALEN JOTUNHEIMEN
Hola?
No!
Nora, Nora! Espera, soc jo! Soc jo!
Soc jo!
Andreas Isaksen.
Quant de temps.
No hi ha ningú més.
L'hospitalitat Tidemann és genètica.
Sí, és que...
no esperava visites.
MIRA PATEL PARLAR AMB ELS ARBRES
Què...?
¿Què has estat...
fent
des de llavors?
Ei, no vull...
ser maleducada ni res.
M'alegro de veure't i tal.
Però què fas aquí?
Volia...
A LA RECERCA DE LA TOMBA DE SANT OLAU
Volia preguntar-te si ens podries ajudar amb una cosa.
"Ens"?
Sí, o sigui...
És sobre seguretat nacional?
No pots dir-me'n res i hem d'anar a un lloc secret?
No havies deixat això enrere?
Això creia.
Jo també ho pensava,
però just quan creia que estava fora,
m'hi van tornar a ficar.
Els temps han canviat.
Hi ha un nou govern i...
LA FAMÍLIA REIAL NEGA LES ACUSACIONS
un nou primer ministre amb...
Tant se val qui estigui al poder, sempre fan el mateix.
DEIXA LA COMISSIÓ TROL
ORDRE D'ALLUNYAMENT DEL PALAU
ANDREAS ISAKSEN PER UN PUNY DE ZEN
Em sap greu que hagis fet el viatge en va.
Un no sap què és la crítica fins que el linxen uns nanos de TikTok.
Encara no l'he...
- No passa res. - És que...
El dediques al papa. És tot un detall.
Li hauria agradat.
Crec...
que el que et vull ensenyar també li agradaria.
Què vols dir?
¿Heu trobat...
alguna cosa més?
Mare meva...
És una formalitat i prou.
ACORD DE CONFIDENCIALITAT
Saps que uns papers no em faran callar, oi?
Sí.
Però si expliques això a algú,
la gent es pensarà que estàs sonada de debò.
Gràcies.
POLZETA
Vemork?
CENTRAL HIDROELÈCTRICA DE VEMORK RJUKAN
El professor Dolina?
Sí, suposo que recordes els professors Møller i Wangel.
Professora Tidemann. Benvinguda a Vemork.
Suposo que no s'esperava això.
No, no va errat.
Lamento que comencéssim amb tan mal peu, professora, però...
Llavors, el Govern no tenia autorització per conèixer el Projecte Jotun
i accedir a la informació que posseïm.
Però els secrets tendeixen a esclatar, tard o d'hora.
Exacte.
Com els trols al sol.
De què parlen?
Sempre hi ha hagut algú que ho sabia.
Tothom ha sentit a parlar de Vemork i la 2a Guerra Mundial.
"Els herois de Telemark."
La cursa per crear la primera bomba atòmica
i el sabotatge de l'aigua pesant.
Tot era una tapadora per encobrir l'objectiu real de la missió.
La batalla, professora Tidemann, mai va ser per l'aigua pesant.
Passa'm la radial.
La gent que el va trobar fa cent anys
el va anomenar Jotun,
pels trols primigenis de la mitologia.
Però...
jo li dic
Megatrol.
Hem pres precaucions
de cara a potencials situacions crítiques.
Hem instal·lat llums UV al voltant del trol,
prou potents per tornar-lo de pedra a l'instant,
inspirant-nos en la seva creativa solució a Oslo.
Es pot saber què esteu fent?
Tenim visita?
És la professora...
Marion Auryn Rhadani.
Soc la cap de projecte.
- Ella és... - La llegendària Nora Tidemann.
Sé perfectament qui és.
Creia que havíem acordat
no implicar-la.
Si no demostrem que estem fent progressos,
aviat ens cancel·laran el projecte.
Què passa?
Ho sento, parlàvem en persa.
Vaig estudiar-lo d'optativa.
La professora Rhadani és biòloga evolutiva.
Està al capdavant d'això des de...
- Fa dos anys. - Això.
L'Andreas m'ha explicat amb detall les vostres heroïcitats a Oslo, és clar.
M'hauria agradat que hagués acabat d'una altra manera.
Tenir un trol conscient ens hauria donat moltes respostes.
D'acord, ¿llavors...
no és mort?
No. Està hibernant.
Ho ha estat des que el van trobar aquí.
L'únic senyal de vida és un batec.
Té com un cor,
però les entranyes
són com un sotabosc, més que qualsevol animal conegut.
Sí, l'ADN té més en comú amb un avet que amb un ésser humà.
Vaja, són natura.
Com dius?
Que els trols són natura.
"Fets de terra i pedra."
- "El cor cobert de neu..." - "...i els ossos de gebre."
Poemes infantils i supersticions.
Molt bé. Hem acabat, doncs?
No! Encara no has vist res.
Encara no has vist... Vine.
Benvinguda a la Sala Friqui.
Nora! Hola!
Siggy!
És meu. O sigui, nostre.
- Uau! - Llavors no teníem aquesta mena de cosa.
Però s'hi va acabar tornant.
Sí, ja ho veig.
I llavors es va convertir en la coseta d'aquí dins.
En un petit nílbog.
"Leonard", si és un nen.
Sí, i si és una nena, es dirà Uhura.
Enhorabona.
Gràcies.
Però no és això, el que et volia ensenyar. Mira.
Tenim textos en llatí, en norrè antic, sànscrit,
runes d'abans de Crist,
i tot és sobre trols.
Mira això.
La Llei dels Trols de sant Olau.
Com?
Creiem que data de 1030, abans que morís a la Batalla de Stiklestad. Més o menys.
O sigui, "més" suposo que no,
perquè no hauria pogut signar res, així que... Vaja.
L'han verificat. És autèntica.
En falta un bon tros,
però el propòsit és força clar.
"Els trols...
seran d'aquesta terra
expulsats."
El papa tenia raó.
Hi havia un trol a Dovre.
Tenim un trol aquí.
La probabilitat que n'hi hagi més és molt alta.
Si passés el pitjor i aparegués un altre trol furiós,
hem d'estar a punt.
I per estar a punt, primer cal...
...comprendre.
Disposem d'un munt de recursos,
però, malgrat tot, la investigació està encallada.
Ens han amenaçat de tancar tot això.
Necessitem algú capaç d'innovar.
Et necessitem a tu, professora Nora Tidemann.
Tot això és una mica...
- Hi ha un lavabo, per aquí? - Sí.
Baixant les escales, hi ha un rètol. Tot recte.
Hi podria córrer a cegues, perquè no paro de pixar...
Baixant, tot recte.
D'acord, gràcies.
He reescrit l'informe 11 cops.
- Mai està prou bé. - Ja ho sé.
PERILL: NO PASSEU NOMÉS PERSONAL AUTORITZAT
Qui ets?
Ai!
Déu meu.
Què passa?
S'està despertant.
Prepara els llums ultraviolats.
- Quan jo t'ho digui. - Sí. A veure...
No, no. No!
Siggy. Siggy!
Tinc un mal pressentiment.
A punt.
No ho toquis!
Què vols dir?
Estàs boig? No podem destruir-lo.
Per fi s'ha despertat.
- Ara! - No!
- Fes-ho! - Què?
Nora!
Baixa, corre!
Siggy, ves-te'n. Tothom fora!
Va, tothom fora!
Nora!
Va, Siggy! Corre!
- Marion, ves amb la Siggy! - Siggy, vine.
Nora! Vinga.
Andreas!
Siggy, estàs bé? Corre!
Què has fet allà dalt?
BASE AÈRIA DE L'EXÈRCIT RYGGE
Capità Kris.
Nora Tidemann. Allà on hi ha l'acció, com sempre.
I l'Isaksen, seguint-la.
- M'alegro que tinguis suport. - Holm.
Endavant.
Hola. T'ajudo.
Gràcies.
És un plaer.
És nova.
- Però tenim el capità Kris de sempre. - De fet, ara soc major.
Major d'edat?
Sí.
Tu em pots dir com vulguis.
La recerca podria beneficiar la medicina, la climato...
L'heu tractat com si no tingués valor per si mateix.
Mira-t'ho amb perspectiva.
La teva perspectiva
posa els humans per davant de tota la resta.
- I això... - Tot és cert.
Andreas, ara no!
La vostra recerca no té cap mena d'ètica.
És com el divorci de mons pares.
...és que tu no veus...
- Sí. - Heu ignorat tot el que sabem.
Que és un ésser que pensa i sent.
Si paréssiu de mirar-vos el put...
- Primer ministre. - Major Holm.
General.
Primer ministre Brinchmann, la Nora Tidemann.
Molt bé. Professora Tidemann.
- Rhadani. - Hola, Martin.
Bé, doncs. Isaksen.
Primer ministre.
I tu ets...?
Hodne. Sergenta primera Hodne.
Està embarassada.
Molt bé.
Des que el Govern i jo vam ser informats del Projecte Jotun,
he pensat que corríem un risc massa gran.
El que ha passat demostra que tenia raó.
Martin, puc dir una cosa?
Crec que això és una gran oportunitat.
Si ens dones una última oportunitat
de recuperar el control del trol, podem continuar...
No es pot controlar.
Us equivoqueu d'estratègia.
- Això és... - Quina és la teva estratègia?
Deixar-lo vagar al seu aire?
No dic això. Part del problema...
La recerca és valuosa, però he de garantir la seguretat de la població.
He de fer el que hauria d'haver fet fa temps.
Vull el trol liquidat immediatament.
I cometre els mateixos errors de l'última vegada?
Un trol innocent va tornar-se pedra.
- No heu après res? - Nora...
Mon germà va morir en un accident d'helicòpter.
En una operació militar amb campanes d'església, ni més ni menys.
No repetiré els errors de la meva predecessora.
Major Holm. Convoqui una reunió.
Entesos, general.
És un tros de...?
Un tros de remordiment.
Per no oblidar els errors que he comès.
Jo cometo errors constantment.
Però els contes de fades ens ensenyen
que aprenem dels nostres errors...
creixem...
i continuem lluitant.
- On vas? - A l'aventura.
Hey, ho.
Let's go!
Hem seguit el trol fins a un banc de boira,
però al vespre escamparà.
Al capvespre...
l'enemic podrà moure's lliurement,
així que cal actuar...
Cal actuar de pressa.
Aw-Geedi. Posarem a prova les nostres noves joguines.
Tothom a punt en trenta minuts. Som-hi.
- Kris? - No.
- Si no he dit... - Que no.
Repassa la informació. Ens enlairem en 45 minuts.
- Entesos. - Amir!
M'alegro de tornar-te a veure.
Sí, te'n recordes de...?
- Difícil d'oblidar. - És clar. Ei...
- Sí? - L'últim cop, eres assessora científica.
Tècnicament. Si fa no fa.
Seria un major irresponsable, si duc civils a la missió.
Major o menor, se'ns ha escapat un trol.
Ens haureu de disculpar.
Em dona mal rotllo veure-us junts de nou.
- No és ideal, que diguem. - Ni de conya.
Kris!
Li ho deus al meu pare.
Vaja, vull dir...
No volia insinuar que...
Ha sonat malament. No volia dir...
Va ser un gran error deixar-vos venir llavors.
Va morir gent.
Visc amb aquest pes.
No cometré el mateix error.
Escolta, el papa va morir feliç.
Gràcies a nosaltres.
És...
Això és tota la meva vida.
Si us plau.
D'acord. Però només...
Quedeu-vos en segon pla i acateu ordres. Entesos?
Sí, és clar.
Quin és el pla?
El nou helicòpter SUNNA de l'Exèrcit,
dissenyat per caçar trols.
Equipat amb llums UV capaços de fer patates de trol cruixents.
SUNNA, que vol dir 'sol' en norrè antic.
- Guai. - Sí.
Això pensem nosaltres.
I ara tenim
una màquina de matar trols que els deixa fets pols!
Ja porteu crema solar?
Ei! N'hi cap una més?
Puc venir?
És com si fos el meu trol.
Com més serem, més riurem.
Gràcies.
És normal que un major vagi a una missió com aquesta?
M'agrada tocar moltes tecles, que diguem.
Seguiu-me.
Està flirtejant amb mi, oi?
Sí, t'hi hauràs d'acostumar.
Kris?
Promet-me que tornaràs igual d'alt i intacte, Andropholus Maximus.
Ei, Siggy Starcrash...
T'ho prometo.
I a tu.
La meva pols d'estrelles.
Isaksen!
Posa't les piles, si vols venir.
No et facis l'heroi, sents?
Ets el Clark Kent, no el Superman.
Tornaré en un tancar i obrir d'ulls!
T'estimo.
ESTACIÓ D'ESQUÍ DE HEMSEDAL BUSKERUD
Posa-m'ho al compte.
Tios! Ja som aquí!
- Què és això? - Què passa? Eh?
Oh, que bufó!
- És ta mare? - Què coi dius?
Amir, què en penses?
Té pinta que la festa s'ha acabat, bro.
Se'ls està menjant.
Déu meu.
Tidemann!
Seu!
M'estic agafant.
La seguretat...
Quan jo t'ho digui.
Alt i clar.
Que hi hagi llum.
I hi va haver llum.
Som-hi!
Així m'agrada.
Gir a la dreta!
Kris.
No t'hi acostis gaire.
Crema, baby, crema!
Situació, Amir?
Amir?
Kris...
Ha sigut un honor, germà.
Amir!
...l'únic Déu és Al·là...
Kris?
Kris...
Kristoffer?
No facis cap bajanada!
Major Holm!
Senyor, li asseguro
que ho tenim tot controlat.
Involucrar l'OTAN, ara mateix, només provocaria...
Senyor president, disculpi, li trucaré més tard.
Allah Yerhamo, Amir Aw-Geedi...
germà meu.
No sabia que fossin unes màquines de matar...
tan despietades.
No tots ho són.
Ahà?
No he vist mai res així. El trol de fa tres anys...
Va matar i ferir soldats i civils, segons els informes.
Els informes no deien què volia ell.
Volia tornar a casa seva.
"Ell."
"Casa seva."
Jo em guardaria d'humanitzar aquests monstres.
La majoria dels monstres els creem nosaltres.
No li hem fet cap mal.
Potser nosaltres no, però els nostres ancestres sí.
I no deu haver ajudat que el burxessis i experimentessis amb ell durant anys.
Ja li demanaré perdó la pròxima vegada.
Seria possible?
Ens hi podem comunicar?
Sí. Podem posar veu seriosa i dir-li que pari.
Sé d'algú que potser ho podria fer.
ZONA MILITAR NOMÉS PERSONES AUTORITZADES
HJERKINN SERRA DE DOVRE
Per aquí.
Gràcies, Kris... toffer.
Veniu o no?
És clar.
Creia que l'Exèrcit havia pentinat la zona fa tres anys.
Sí,
ho van fer.
Més a l'esquerra, dius? D'acord. Aquí?
Sí.
Així està bé.
LESJA VALL DE GUDBRAND
L'Oddrun estarà contenta.
Deu ser ella.
- Hola? Em sents? - Sí, et sento.
- Saluda quan despenges, Lars. - Sí, sí.
Hola.
- Tinc paper pintat per al dormitori. - Molt bé.
Cal que compri res més?
Gairebé no et sento.
El Solo s'ha posat frenètic. Què et passa?
Deia que si cal que compri res més, ja que soc aquí.
Lars?
Lars, només necessitem el paper pintat, oi?
- Oddrun... - Sí?
Amb paper pintat no en tindrem prou.
Em sap molt de greu això del teu amic Amir.
Gràcies.
No hauria d'haver dit res. Ho sento.
He triat un mal moment.
No, no passa res.
Érem...
Érem com germans.
De mares diferents.
- Vam tenir infàncies similars. - Ah, sí?
Vam passar per...
moltes coses.
Oh.
- No sé per què t'ho explico. - Està bé.
Sembla que tens un gran cor
sota aquest uniforme tan guai.
Déu meu, què és tot això?
Era una trampa.
Segons la llegenda, volien desfer-se del rei dels trols,
així que van capturar un dels seus fills per fer-lo venir aquí.
Directe a una trampa mortal.
Mira aquests símbols.
Són símbols cristians.
Els gravaven pertot
per fer tant de mal com poguessin als trols.
Així i tot, el rei trol va sobreviure. Va sortir d'aquí fa tres anys.
Però, si la llegenda és certa,
és estrany
que no trobessin les restes del trol petit.
No us mogueu.
Gens ni mica.
No us espanteu.
Només...
mantingueu la calma.
És hipernatura.
No, Kris.
Abaixa l'arma.
A poc a poc.
No l'enlluerneu.
Així.
No us mogueu.
Vaig venir un munt de vegades sense trobar res.
Ell m'observava des de la foscor. Fins que es va sentir segur.
- És de debò...? - Sí.
El fill del rei dels trols.
Ei, Bonic.
Nora Tidemann,
l'encantadora de trols.
Com ho fas?
No ho sé, només...
Sento.
D'alguna manera.
Vine. No passa res.
No pensis.
Sent i ja està.
Hola.
Com et dius?
Li he posat Bonic.
Bonic.
Un plaer.
Màgic.
I ara...
ve la part difícil.
Hem de parlar amb algú, i...
Et vull demanar un favor molt gran.
VALL DE BØVER JOTUNHEIMEN
No és la nostra lluita.
Hauríem de sortir d'aquí.
Nora!
Corre!
Va!
Som-hi!
Afanyeu-vos!
Corre!
Anem!
A la dreta!
BASE DE SERVEIS MÈDICS AERIS SERRA DE DOVRE
Com...?
¿Com vas trobar la manera
de comunicar-te amb ell?
Vaig haver d'aprendre a escoltar.
A escoltar de debò, vull dir.
A escoltar amb el cor.
Una vegada, vaig arribar a treure'l de la cova.
I ell anava amb tanta cautela.
Es va quedar assegut...
mirant les estrelles.
I llavors, va tornar a la foscor.
On se sentia segur.
Que fa un pelegrinatge?
Com dius?
El pelegrinatge a Nidaros i la deu de Sant Olau.
Mira.
Si segueixes el recorregut del trol,
passant per Dovre,
va directe a Trondheim.
El dipòsit és ple.
Ja podem marxar.
Què passa?
Tenim un trol pelegrí.
Fantàstic.
Olau no tingué gens de pietat.
L'era dels trols
arribà a la fi.
El papa en parlava molt,
de la cristianització de Noruega,
la massacre dels trols,
i de com sant Olau va expulsar-los del país.
Llavors, Nidaros era la capital.
Olau governava el país des d'allà.
SANT OLAU CATEDRAL DE NIDAROS
Vol venjança.
Esther Johanne Tiller. Benvinguda a Trondheim.
- Nora... - Ets una Tidemann, ja es veu.
Ets una escopinada de ton pare.
És bo, això?
El Tobias era tot un personatge.
Però amb ell t'esqueixaves de riure a les festes.
- Rai, rai. Andreas Isaksen. - I la colla poti-poti.
No tenim tot el dia. Capquí!
La catedral de Nidaros.
Construïda entre 1070 i 1300, més o menys.
Fins a la Reforma, li deien Cor Norvegiae.
'El Cor de Noruega.'
Des d'aquí, l'Església governava amb mà de ferro.
Però no heu vingut perquè us faci classe.
Estem buscant la tomba de sant Olau.
No tenim res més.
Així que estàs tan tocada del bolet com ton pare. Capquí.
Creiem que el trol ve cap aquí per venjar-se de sant Olau.
He llegit el teu llibre.
Penses que les restes d'Olau encara són a la catedral, oi?
"No siguis curta de mires", diuen. Però jo crec que no cal mirar més lluny.
Que ho tenim davant del nas.
Doncs mirarem de ben a prop.
Com tot el que fa goig,
la catedral de Nidaros també té una cara oculta menys atractiva. Capquí!
Què vol dir "capquí"?
- "Cap aquí", Isaksen. - Ah, d'acord.
Deus estar pensant:
"Si Olau era tan important per l'Església, per què amagar-lo?"
Sí... Tret que hi hagués un conflicte. Entre Olau i l'Església.
Exacte. Amagaries una cosa de la qual t'enorgulleixes?
No.
Fa anys que la gent furga i rebusca aquí baix
fins que perden l'oremus sense trobar un rave.
Però feu, feu, busqueu tot el que vulgueu!
Per on comencem?
És el símbol que hi havia a la cova.
Ah, sí.
Quan vaig trobar aquesta sala, es va armar la grossa.
Tothom creia que era la tomba.
I potser sí que va ser aquí abans que el moguessin.
Ves a saber qui ho va fer i per què.
Potser que anem tirant?
No hi ha gaire més a veure aquí, almenys.
- A veure? - Ho sento. Amb prou feines ho he tocat.
Crec que ja estava trencat. És fàcil d'arreglar.
Aparta-'t.
Ho sento.
Eh?
Una llança al ventre.
I si...?
Són les ferides.
Què vols dir?
Els punts on Tore Hund i companyia van ferir Olau
a la batalla de Stiklestad.
Un cop de destral a la cuixa.
Una llança al ventre.
I finalment...
un tall
al coll.
Hi ha res que puguem...
Mira.
Ho intentaré amb això.
Nora! Té!
Sí, primer... Primer, la cuixa.
Després, la llança al ventre.
Té!
I finalment, un tall al coll.
T'ajudo a moure això?
D'acord.
La resposta és aquí mateix.
La tenim davant del nas.
Compte, hi ha molta aigua.
Potser això és la deu de Sant Olau.
- Som-hi. - Espera!
No podem obrir-lo així.
És Olau el Sant!
No ho sabem segur.
- Hem d'obrir-lo... - Ho és.
Sí, ho noto.
Esther, respecto el teu respecte.
És un moment històric, però, pel que sabem,
la tomba ens podria revelar coses, i se'ns acaba el temps.
Molt bé, doncs.
Però...
amb respecte, si us plau.
És clar, naturalment.
Mireu-lo.
Ei, guapo.
Així que t'amagaves aquí?
Vell murri.
Que estrany.
- Què? - És Bæsing.
L'espasa d'Olau.
Intacta, malgrat el pas dels segles.
És de plata.
Que tothom sap que no serveix per a fer armes.
És massa tova. Però no es corroeix.
Què és això?
Ves amb compte.
No pot ser.
Crec que hem de trucar a casa.
A veure, primer no et moguis, ara puja una mica.
I...
Ja el tinc.
Missió completada. Pugeu de nivell abans de l'enemic final.
"Els trols no seran
d'aquesta terra expulsats."
Això ho canvia tot.
"Per la injustícia que hem infligit als jotuns,
tindran la seva...
llar."
LLAR DELS JOTUNS
Jotunheimen.
No volia erradicar-los.
Volia donar-los una llar.
Per això van assassinar Olau.
L'Església va continuar erradicant-los.
No vol venjar-se d'Olau,
sinó de tot en el que es basa la nostra nació.
De tots nosaltres.
ÚLTIMA HORA
Nova tragèdia en una Noruega en xoc per un altre atac trol.
Després d'informes sense confirmar,
ahir un atac a Hemsedal va deixar clar que hi ha un nou monstre al país.
Els vídeos de la criatura s'han fet virals a les xarxes.
Que bufó!
Les imatges poden ferir la sensibilitat.
És flipant que li torni a passar al mateix país.
Però quants trols tenen?
Si poden fingir un allunatge, també poden fingir un trol.
Les imatges de Noruega mostren la destrucció causada pel monstre.
Una parella de Lesja ha perdut casa seva per culpa d'un trol per segon cop.
Hi ha hagut pèrdues humanes...
...tant militars com civils. És terrible.
Les últimes observacions situen al...
...monstre rumb a una de les ciutats més grans de Noruega.
Trondheim era la nostra capital fa mil anys.
És un rei que vol recuperar el tron?
De moment, l'Exèrcit noruec no ha aconseguit aturar la criatura.
La comunitat internacional ha aixecat el crit al cel.
Si és una amenaça per a la mare pàtria,
prendrem el control de la situació.
Sumirà Noruega en una nova edat mitjana?
Els fets de les últimes 24 hores semblen irreals.
Lamentablement, hem d'assumir...
- ...la pèrdua de Trondheim. - Primer ministre!
Quina és l'estratègia?
Estem fent tot el possible per evacuar Trondheim.
Però i després de Trondheim?
Això...
ho haurem d'abordar més endavant. Gràcies.
Hem jugat totes les cartes,
però l'enemic ens ha superat i serà a Trondheim d'aquí a 2 hores.
Hem desplegat forces per evacuar tantes persones com puguem.
Sortiu d'allà.
Rebut.
No podem marxar.
No, no podem.
D'acord, però Kris, si...
Eh?
No puc abandonar la ciutat amb la consciència tranquil·la.
Ni de conya.
Hi ha hagut gent...
Bona gent, que ha sacrificat la vida.
Hem de resistir, els ho devem.
- D'acord. - Em quedaré.
Andreas...
Potser hauries...
Sí.
Tu tens la família.
Precisament.
Si Trondheim cau...
no s'aturarà aquí.
Em quedo.
Vaja, jo visc aquí.
D'acord.
Amb què lluitarem?
Les bales i la pólvora no serveixen.
Les campanes, només fins a cert punt.
A veure...
I Olau? Quines armes feien servir a part de la llum del sol?
Bæsing.
L'espasa de plata?
La plata fa res?
- Vaja, la plata deu ser màgica, doncs. - Sí.
L'únic que té de màgic és que no es corroeix.
- És resistent a l'aigua. - Sí.
Potser no era per la plata?
A mi no em miris. Fa estona que m'he perdut.
Aigua beneita.
- Sí. - Això feia Olau amb l'espasa.
Poemes infantils i supersticions.
D'acord, primer, això és una bogeria.
Segon, ens cal més aigua que la d'aquella bacineta.
Què fem?
Doncs...
Que no ho veieu?
Ens acabem de topar amb una de les deus més mítiques del món.
La deu de Sant Olau.
- Tenim munició. - Ens cal gent.
Comença el joc.
Estem evacuant Trondheim! Tothom als autobusos!
Aquí!
Gent de Trøndelag!
Quan brama la tempesta,
és fàcil girar-li l'esquena,
però us prometo que el sol que s'ha post...
Gent, hi ha un trol psicòtic aquí a la cantonada.
Tenim un pla forassenyat i poc temps.
Qui ens ajudarà?
M'hi apunto.
Per Trondheim!
Moltes gràcies.
Perfecte!
Molt bé!
Companys! S'acosta l'enemic!
No us distragueu! Va, va!
Sí, sí, Siggy.
Et prometo que tocaré campanes i prou.
Et truco després. D'acord.
Tu hi creus?
Quan la mama va morir, pensava que,
si creia amb prou força, ella seria allà, cuidant-nos des del cel.
Però...
Vaja, la fe no és una cosa que puguis forçar, i...
Tinc fe que et veu.
I tinc fe en tu,
per tocada de l'ala que estiguis.
És gràcies a tu que som aquí.
No és gràcies a tu?
I si fracassem?
Millor seguir el meu cor i fracassar que fer una cosa en què no crec.
Sí.
Seràs molt bon pare.
Això espero.
Si això funciona...
Ha de funcionar.
Sembla que t'aniria bé un puny de zen.
És clar que he llegit el teu llibre.
Em vaig esqueixar de riure. N'hauries d'escriure un altre.
Les segones parts mai són bones.
No surtis amb estirabots!
A tothom li encanten les segones parts.
9-8, quan jo us ho digui.
Rebut. Estem a punt.
D'acord, som-hi.
Isaksen, hora de lluir-se.
- Endavant! - A tocar, boniques!
9-8, foc!
Va, va!
Ostres, crec que funciona!
Va!
Isaksen! Situació?
9-8, retirada! Repeteixo, retirada!
Vine, ja veuràs.
Funciona!
O no.
Hem de recular.
Enrere!
Corre!
Isaksen! Retirada!
Bonic...
Una baralla de monstres...
- Nora! - L'està matant!
Encara que li disparem, no perforem la pell.
I per dintre?
Té un ecosistema i un cor que batega.
Si fiquem aigua dins del sistema, el matarem des de dins.
Però com?
Si situem l'helicòpter just sobre el cap,
podem deixar-li anar la bomba a la boca!
Isaksen, tu has vist massa pel·lícules.
Quantes bombes ens queden?
Aquesta és l'última.
Fem el que fem, ho hem de fer ara.
Distraieu-lo!
Kris! Necessito pilot!
Digues,
com faràs que miri cap amunt i obri la boca?
Ja ho pensarem quan siguem allà dalt.
Fantàstic.
- N'hi cap una més? - Oh, i tant.
El detonador! Hem perdut el detonador!
- Aterraré! - No!
Isaksen! Només es pot detonar manualment.
Com? Com la detones manualment?
Amb un explosiu que encengui la bomba.
Com una granada de mà.
Però cal retirar l'agulla just abans que entri a la boca.
Algú ha de saltar amb la bomba i retirar l'agulla a l'aire?
Sí!
No!
No, no.
Posa'ns a lloc.
Isaksen.
Nora, hem de marxar.
- Nora? - No!
Nora! Corre!
No!
Kris, és ara o mai!
No s'aturarà aquí!
Depèn de nosaltres.
Nora!
Siggy!
- Andreas. - Amor meu.
Heu agafat una missió secundària?
No, és com el que diu l'Spock:
"Les necessitats de la majoria..."
Què dius?
En posició.
Andreas... Què estàs...?
"Les necessitats de la majoria..."
"...superen les necessitats de la minoria."
Digues... Digues a la criatura...
que el papa era...
SENSE CONNEXIÓ
Que el papa...
Que el papa era...
...Superman.
Però no s'acaba aquí.
NOVA EXPOSICIÓ LA TOMBA DE SANT OLAU
No, aquest conte de fades acaba de començar.
ESTHER JOHANNE TILLER OLAU SOTA NOSTRE
Perquè quan una cosa cau...
...es pot tornar a alçar.
I quan cau algú...
...brota una nova vida.
Sí, petita Uhura.
Es forgen nous vincles.
Els vells es tornen més forts.
Perquè fins i tot en els moments més foscos...
PER UN PUNY DE ZEN
...hi ha esperança.
L'esperança
d'un dia trobar la nostra família...
L'esperança de saber tornar...
a un lloc on ens puguem sentir lliures.
Un lloc que puguem anomenar...
casa nostra.
És segura, aquesta línia?
Molt bé.
Tinc bones notícies, general.
L'espècimen que vaig salvar
s'ha desenvolupat.
A veure, ara mateix no impressiona gaire, però...
Doni-li temps.
Subtítols: Marina Torruella Bonsoms